TAPPIKANKAAN AMPURATAYHDISTYS TOIMINTASUUNNITELMA 2022

1 YLEISTÄ

Yhdistyksen tarkoituksena on opastaa metsästäjiä metsästysaseiden oikeaan käyttöön ja kehittää heidän ampumataitoaan sekä edistää ampumaurheilun harrastusta. Yhdistys pyrkii ylläpitämään ja kehittämään turvallista ja laadukasta ampumarataympäristöä.

Tappikankaan ampumaradalla noudatetaan turvallisuusmääräyksiä ja edistetään aktiivisesti viranomaisten toimintalupaehtojen vaatimusten noudattamista.

Ampumakausi 2022 toteutetaan normaalisäädösten puitteissa. Covid-19 aiheuttamat rajoitukset tullaan huomioimaan AVI:n määräysten mukaan.

2 AMPUMATAPAHTUMAT

Tappikankaalla järjestetään yleinen ampumavuoro tiistaisin kello 17.00-20.00 välisenä aikana huhtikuu – elokuu välisenä aikana. Valvontavuorot on jaettu jäsenseuroille. Seurat ovat velvoitettuja järjestämään valvojat tapahtumaan.

Maanantai, Perjantai Ylöjärven Erämiehet

Keskiviikko Pohjois-Ylöjärven Metsästäjät ja Etelä-Kurun Eränkävijät

Torstai Vasaman Erä

Valvontavuorot:

Huhtikuu, Etelä-Kurun Eränkävijät

Toukokuu Ylöjärven Erämiehet

Kesäkuu Vasaman Erä

Heinäkuu Pohjois-Ylöjärven Metsästäjät

Elokuu Ylöjärven Erämiehet

Tapahtumia järjestetään seuraavasti: Suomen Metsästäjäliiton metsästyshaulikko ja -trap sekä metsästysluodikko ja -hirvikatsastukset pidetään Tappikankaalla 4.6 kello 09.00 alkaen. Yhteyshenkilönä toimii Ari Nieminen.

Tiedossa olevia tapahtumia on toistaiseksi seuraavasti: Ampumatapahtumia on varattu 1.6 (haulikko), 6.7 (hirvirata) 4-seuran kisa 6.8.

Jäsenseurat järjestävät omia ampumatapahtumia omilla ampumavuoroillaan.

Ari Nieminen ylläpitää keskitetysti kilpailujen ja ampumatapahtumien ratavaraukset.

Hirviampumakokeita ja samanaikaisesti jousiampumakokeita järjestetään touko-lokakuun välisenä aikana yhteensä12 kpl. Tapahtumien tarkemmat tiedot ja vastuut ovat riistakeskuksen nettipalvelussa.

Srvaradan käyttökoulutus järjestetään toukokuun aikana seurojen ampumavuoroilla.

3 TALKOOT

Yleiset talkoot järjestetään 25.5 kello 16.00 alkaen. Yleisen siisteyden lisäksi tarkistetaan turva-aidat sekä suojavallien ja rakenteiden kunto. Lisäksi järjestetään pienimuotoisempia talkoita erillisten kohteiden ylläpitämiseksi tai kehittämiseksi.

4 RAKENTAMINEN

Turvallisen ampumaharrastuksen edistämiseksi sekä meluhaittojen vähentämiseksi jatketaan suojavallien korotuksia tarvittaessa sekä uusitaan ampumasuojien äänen vaimennusta.

Srva-rata saatetaan loppuun.

Trap-radan haulinkeräysjärjestelmän talven kestävyyttä parannetaan.

5 HANKINNAT

Ampumatoiminnan edellyttämät pienhankinnat toteutetaan tarpeen mukaan.

Srva-radan loppuun saattamisen hankinnat toteutetaan suunnitelman mukaan. Keskeiset hankkeet ovat ampumapaikan rakentaminen, käyttölaitesuojien viimeistely, aseiden säilytystelineet, istumapenkit sekä kulun ohjausnauhoitus.

Tilojen lukitusjärjestelmän uusiminen ja/tai täydentäminen tarkastellaan.

Hallitus valmistelee elektronisten taulujen hankintaa hirvirataa varten.

6 MUUT ASIAT

Srva-radan käyttöönoton yhteydessä tarkastetaan ampumaradan vakuutukset.

Ampumaradan yleisten vuorojen valvojille sekä kilpailujen toimitsijoille hankitaan varoitusliivit.

Tappikankaan Ampumaratayhdistys tukee Pirkanmaan alueen riistanhoitoyhdistyksiä mahdollistamalla koulutus- ja ampumatilaisuuksien järjestämisen srva henkilöille.

Viranomaisten tarvitsema tuki ampumatoimintaan sovitaan erikseen.

Jäsenseurojen ulkopuolisten radan käyttö kohdistukseen yleisen ampumaillan ulkopuolella sallitaan ainoastaan hallituksen jäsenen luvalla yhdistyksen jäsenen ollessa läsnä valvojana. Suorituksesta peritään vuosikokouksessa päätettävä korvaus.

Ampumavuorolla ampuvat ensisijaisesti kyseisen vuoron omaavan seuran jäsenet. Muilla on väistämisvelvollisuus. Ampuminen toisen seuran ampumavuorolla on mahdollista sopimalla ammuntoja johtavan valvojan luvalla.